જો તમે લાંબા સમય સુધી ફીટ રહેવા ઇચ્છો છો તો તમારે તમારા ભોજનને સંતુલિત કરવાની સાથે વ્યાયામને પણ તમારી દિનચર્ચામાં સામેલ કરવો પડશે. સામાન્ય રીતે માત્ર ડાયટીંગ કરનારા લોકો વજન ઓછું કરવાના ચક્કરમાં પોતાની માંસપેશીઓને નબળી બનાવી દે છે. જેનાથી શારીરિક નબળાઇ આવવા લાગે છે અને ધીમે ધીમે બિમારીઓ વધવા માંડે છે. એ પણ ધ્યાનમાં રાખવા જેવું છે કે ભોજન કંન્ટ્રોલ કરવાનો અર્થ એ નથી કે તમે તમારા ભોજનની માત્રામાં ઘટાડો કરી દો પણ તમારે તમારા ભોજનની માત્રા એટલી જ રાખીને તેમાંની ચરબીવાળી વસ્તુઓ કાઢી અનાજ, દાળ, ફણગાવેલા ખાદ્ય પદાર્થો, ફળ, લીલા શાકભાજી વગેરેનું સેવન કરવું જાઇએ અને જંક ફૂડનો ત્યાગ કરવો જરૂરી છે. વ્યાયામ અંતર્ગત તમે યોગ,કસરત, એરોબિક્સ કરી શકો છો કે પછી સાયકલ ચલાવવી, ચાલવા જવું, ટેબલ ટેનિસ કે ડાન્સ કરી શકો છો. વજન ઓછું કરવા માટે સવાર સાંજ ચાલો અને સવારનો નાસ્તો અચૂક કરો. ઉપરની ટિપ્સ વાંચીને તમે સમજી જ ગયા હશો કે ડાયટીંગ વજન ઓછું કરવાનો સારો રસ્તો નથી પણ વ્યાયામને જીવનશૈલીમાં સામેલ કરવો એ જ સારો માર્ગ છે.